CELEX: 62019CA0290
Language: hr
Date: 2019-12-19 00:00:00
Title: predmet C-290/19: Presuda Suda (šesto vijeće) od 19. prosinca 2019. (zahtjev za prethodnu odluku koji je uputio Krajský súd v Trnave – Slovačka) – RN protiv Home Credit Slovakia a.s. (Zahtjev za prethodnu odluku – Zaštita potrošača – Direktiva 2008/48/EZ – Ugovori o potrošačkim kreditima – Članak 10. stavak 2. – Informacije koje treba uključiti u ugovore o kreditu – Efektivna godišnja kamatna stopa – Nepostojanje naznake točnog postotka te stope – Navođenje stope kao raspona između dvije vrijednosti od 21,5 % do 22,4 %)

2.3.2020   
            
            
               HR
            
            
               Službeni list Europske unije
            
            
               C 68/15
            
         
      Presuda Suda (šesto vijeće) od 19. prosinca 2019. (zahtjev za prethodnu odluku koji je uputio Krajský súd v Trnave – Slovačka) – RN protiv Home Credit Slovakia a.s.
      (predmet C-290/19) (1)
      
      (Zahtjev za prethodnu odluku - Zaštita potrošača - Direktiva 2008/48/EZ - Ugovori o potrošačkim kreditima - Članak 10. stavak 2. - Informacije koje treba uključiti u ugovore o kreditu - Efektivna godišnja kamatna stopa - Nepostojanje naznake točnog postotka te stope - Navođenje stope kao raspona između dvije vrijednosti od 21,5 % do 22,4 %)
      (2020/C 68/13)
      Jezik postupka: slovački
      
         Sud koji je uputio zahtjev
      
      Krajský súd v Trnave
      
         Stranke glavnog postupka
      
      
         Tužitelj: RN
      
         Tuženik: Home Credit Slovakia a.s.
      
         Izreka
      
      Članak 10. stavak 2. točku (g) Direktive 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ, kako je izmijenjena Direktivom Komisije 2011/90/EU od 14. studenoga 2011. treba tumačiti na način da mu se protivi da se u ugovoru o potrošačkom kreditu efektivna godišnja kamatna stopa ne izražava jedinstvenom stopom, nego u rasponu između dvije vrijednosti (od – do).
      
         (1)  SL C 213, 24.6.2019.